Näide 7  AS-il on 100 A-aktsiat nimiväärtusega 1000 krooni ja 10 000 B-aktsiat nimiväärtusega 30 krooni.  Kapital moodustab sel juhul 400 000 krooni ((1000 x 100) + (30 x 10 000)) ehk eurodesse ümber arvestades 25 564,66 eurot.  Arvutame A- ja B-aktsiate nimiväärtused eurodeks nii, et esiteks oleks kinni peetud nimiväärtuste vastastikusest proportsioonist ja teiseks, et lähim uus kapital jaguks 10 sendi täiskordsena iga aktsiaklassi nimiväärtusega.  Lähimateks nimiväärtusteks, mis vastaksid  mõlemale tingimusele, oleksid 70 eurot A-aktsia jaoks ja 2,10 eurot B-aktsia jaoks.  Seega kapitali uus suurus peab olema 28 000 eurot: (70 x 100) + (2,10 x 10 000).  Saadud summa on suurem kui varem määratud summa kroonides, mis on eurodeks ümber arvestatud (28 000 > 25 564,66). Seega tuleb kapitali suurendada fondiemissiooni või täiendavate sissemaksete teel 2435,34 euro võrra (28 000 - 25 564,66) ehk ligi 10% võrra kroonikapitalist.  Näite 7 puhul aktsiakapitali vähendamine ei ole võimalik,  kuna lähim täiskordne jääb alla 25 000 euro.  Arvutuste hõlbustamiseks on äriregistri kodulehel kalkulaatorid aktsiaseltside ja osaühingute kapitali arvutamiseks: https://ariregister.rik.ee/eurocalc.py.